 Aịzaya 25  Jehova, ị bụ Chineke m. Ana m ebuli gị elu, ana m eto aha gị, nihi na i mewo ihe ndị dị ebube, i mezuwo ihe ndị i zubere ime kemgbe oge ochie, nikwesị ntụkwasị obi, neziokwu.Nihi na i mewo ka obodo bụrụ ikpo nkume, i mewokwa ka obodo e wusiri ike bụrụ mkpọmkpọ ebe, meekwa ka ụlọ elu nke ndị ala ọzọ ghara ịbụkwa obodo, a gaghịkwa ewughachi ya ọbụna ruo mgbe ebighị ebi.Nihi nke a, ndị dị ike ga-eto gị; obodo nke mba ndị na-achị naka ike ga-atụ egwu gị.Nihi na ị ghọworo onye ọ na-enweghị ka ọ hà ya ebe e wusiri ike, ghọọkwara ogbenye ebe e wusiri ike iji pụọ nahụhụ ya, ebe mgbaba iji zere oké mmiri ozuzo, ndò iji zere okpomọkụ, mgbe ifufe ndị aka ike yiri oké mmiri ozuzo nke na-ezokwasị mgbidi.Dị ka ị na-akwụsị okpomọkụ nke dị nala mmiri na-adịghị, otú ahụ ka ị na-akwụsị mkpọtụ nke ndị ala ọzọ, ị na-ejikwa ndò nke ígwé ojii akwụsị okpomọkụ. A kwụsịwo abụ olu ụtọ nke ndị aka ike.Ọ bụkwa nugwu a ka Jehova nke ụsụụ ndị agha ga-emere ndị niile oké oriri nke ihe mara abụba, oké oriri nke ezigbo mmanya doro edo, nke ihe mara abụba nke ụmị jupụtara na ya, nke ezigbo mmanya doro edo, nke a zara aza.Ọ bụkwa nugwu a ka ọ ga-eloda ihu ihe mkpuchi nke kpuchiri ndị niile, na ákwà a kpara akpa nke kpuchiri mba niile.Ọ ga-eloda ọnwụ ruo mgbe ebighị ebi, Ọkaakaa Onyenwe anyị Jehova ga-ehichapụkwa anya mmiri nihu niile. Ọ ga-ewepụkwa nụwa dum nkọcha a na-akọcha ndị ya, nihi na Jehova ekwuwo ya.A ga-asịkwa nụbọchị ahụ: Lee! Onye a bụ Chineke anyị. Anyị enwewo olileanya nebe ọ nọ, ọ ga-azọpụtakwa anyị. Onye a bụ Jehova. Anyị enwewo olileanya nebe ọ nọ. Ka anyị ṅụrịa ọṅụ, nweekwa aṅụrị ná nzọpụta ọ zọpụtara anyị.Nihi na aka Jehova ga-adị nugwu a. A ga-azọdakwa Moab nebe ọ dị, dị ka ebe a zọdara ikpo okporo ọka nebe a na-awụfu nsị anụ.Ọ ga na-eti aka nime ya dị ka ebe onye na-egwu mmiri na-eti aka iji gwuo mmiri. Ọ ga-ewedakwa mpako ya site niji akọ na-emegharị aka ya.Ọ ga-akwatukwa obodo gị e wusiri ike, ya na mgbidi nchebe gị ndị dị elu; ọ ga-akwada ya, mee ka ọ daruo ala, ruo nájá. 